Diari Oficial de la Generalitat Valenciana


Sumari del DOGV 5283, del 19-06-2006 (2006/6522)

ACORD de 10 d'abril de 2006, de la Comissió Territorial d'Urbanisme de València, relatiu a la modificació puntual de les normes subsidiàries de Bèlgida.
--------------------------------------------------------------------------------------------------------------------------------------------------------

### Dades del document

Número de DOGV
:   5283

Data del DOGV
:   19-06-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/6522


Data del document
:   10-04-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Bèlgida
    * pla d'urbanisme

ACORD de 10 d'abril de 2006, de la Comissió Territorial d'Urbanisme de València, relatiu a la modificació puntual de les normes subsidiàries de Bèlgida. [2006/F6522]  
En relació amb l'expedient remés per l'Ajuntament de Bèlgida referit a la modificació puntual de les normes subsidiàries d'aquest municipi, es ressalten els següents antecedents i fonaments jurídics:  
Antecedents  
U. El projecte es va sotmetre a informació pública mitjançant un acord del Ple de l'ajuntament en sessió ordinària celebrada el dia 26 de maig de 2005. Una vegada transcorregut el corresponent període d'exposició pública (DOGV núm. 5.137, de data 17 de novembre de 2005, i anunci en el diari Levante de 8 de juny de 2005) sense que es presentaren al·legacions, sobre la modificació va recaure acord plenari d'aprovació provisional en data 26 de gener de 2006.  
Dos. El projecte consta de memòria i plànols.  
Tres. Aquest expedient té el seu antecedent en un informe previ emés pel director general d'Urbanisme i Ordenació Territorial, de data 2 de febrer de 2006, en el qual s'indica que, en principi, no hi ha inconvenient sempre que hi haja un informe favorable de la Direcció General de Règim Econòmic de la Conselleria de Cultura, Educació i Esport. D'altra banda, ha de tindre's en compte que conforme a l'article 58.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, per a realitzar aquesta actuació no faria falta modificar el planejament.  
Quatre. L'objecte de la modificació és la normalització de les superfícies corresponents a cada ús (escolar i esportiu). La situació actual dels usos anteriorment citats no coincidix amb la grafiada en els plànols, ja que la parcel·la d'ús escolar ocupa terreny destinat a ús esportiu i viceversa. La superfície global de sòl dotacional de 9.897,00 m² no varia, però es distribuïx de la manera següent:  
Parcel·les actuals segons les normes subsidiàries:  
. Zona esportiva: 5.417 m²  
. Zona escolar: 4.480 m²  
Total: 9.897 m²  
Parcel·les proposades en la modificació de les normes subsidiàries:  
. Zona esportiva: 7.168 m²  
. Zona escolar: 2.729 m²  
Total: 9.897 m²  
Cinc. Durant la tramitació de l'expedient no s'han sol·licitat informes.  
Sis. Juntament amb el projecte, l'Ajuntament de Bèlgida remet informe favorable de data de juny de 2005, elaborat pel Servei de Projectes i Construccions Educatives de la Direcció General de Règim Econòmic de la Conselleria de Cultura, Educació i Esport.  
Set. Bèlgida compta amb homologació global de les normes subsidiàries aprovades definitivament per la Comissió Territorial d'Urbanisme en data 28 de maig de 1998.  
Huit. La Comissió Informativa de la Comissió Territorial d'Urbanisme de València, en sessió celebrada el 4 d'abril de 2006, va emetre un informe relatiu al projecte que ens ocupa, complint així el que ha preceptuat l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments jurídics  
Primer. La tramitació ha sigut correcta, conforme al que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant, LRAU).  
Segon. La documentació està completa, als efectes del compliment del que ha preceptuat l'article 27 de la LRAU.  
Tercer. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat Valenciana, tal com recull l'article 40 de la LRAU. No s'aprecia obstacle legal que impedisca l'aprovació definitiva.  
Quart. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva de les modificacions de normes subsidiàries de municipis de menys de 50.000 habitants, de conformitat amb el que disposen els articles 55.1 i 39, per remissió de la disposició transitòria setena, de la Llei Reguladora de l'Activitat Urbanística, en relació amb l'article 10.a), per remissió del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista de tot el que antecedix, la Comissió Territorial d'Urbanisme, en sessió celebrada el 10 d'abril de 2006, per unanimitat, acorda:  
Aprovar definitivament la modificació puntual de les normes subsidiàries de Bèlgida.   
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i l'article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.  
Si és el cas les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa, davant de la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià, i l'article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini de dos mesos comptadors a partir del dia següent a la data de recepció de la present notificació. L'esmentat article 44 de la Llei 29/1998 establix literalment:  
Art. 44.1. En els litigis entre administracions públiques no cal interposar recurs en via administrativa. No obstant això, quan una administració interpose recurs contenciós administratiu contra una altra, pot requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit que no formuleu el requeriment indicat, les administracions públiques poden interposar, en el termini de dos mesos, a comptar de la notificació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46.1 de l'esmentada Llei 29/1998.  
Tot això sense perjudici que es puga exercir qualsevol altre recurs o acció que estime oportú.  
Fet que certifiquem amb anterioritat a l'aprovació de l'acta corresponent i a reserva dels termes necessaris que se'n deriven, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
València, 10 d'abril de 2006.. El secretari de la Comissió Territorial d'Urbanisme: Álvaro Aleixandre Ortí.